CELEX: 52020DP0350
Language: bg
Date: 2020-12-15 00:00:00
Title: Решение на Европейския парламент да не се представят възражения срещу делегиран регламент на Комисията от 7 декември 2020 г. за изменение на приложение II към Регламент (ЕО) № 853/2004 на Европейския парламент и на Съвета по отношение на идентификационната маркировка, която да се използва за някои продукти от животински произход в Обединеното кралство по отношение на Северна Ирландия (C(2020)08765 — 2020/2907(DEA))

29.10.2021   
            
            
               BG
            
            
               Официален вестник на Европейския съюз
            
            
               C 445/227
            
         
      P9_TA(2020)0350
      Непредставяне на възражения срещу делегиран акт: идентификационната маркировка, която да се използва за някои продукти от животински произход в Обединеното кралство по отношение на Северна Ирландия
      Решение на Европейския парламент да не се представят възражения срещу делегиран регламент на Комисията от 7 декември 2020 г. за изменение на приложение II към Регламент (ЕО) № 853/2004 на Европейския парламент и на Съвета по отношение на идентификационната маркировка, която да се използва за някои продукти от животински произход в Обединеното кралство по отношение на Северна Ирландия (C(2020)08765 — 2020/2907(DEA))
      (2021/C 445/37)
      
         Европейският парламент,
      
                  —
               
               
                  като взе предвид Делегиран регламент на Комисията от 7 декември 2020 г. за изменение на приложение II към Регламент (ЕО) № 853/2004 на Европейския парламент и на Съвета по отношение на идентификационната маркировка, която да се използва за някои продукти от животински произход в Обединеното кралство по отношение на Северна Ирландия (C(2020)08765),
               
            
                  —
               
               
                  като взе предвид писмото на Комисията от 7 декември 2020 г., с което се отправя искане към Парламента да заяви, че няма да представя възражения срещу делегирания регламент,
               
            
                  —
               
               
                  като взе предвид писмото от 11 декември 2020 г. на комисията по околна среда, обществено здраве и безопасност на храните до председателя на Съвета на председателите на комисии,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (1), и по-специално член 10, параграф 1 и член 11а, параграф 6 от него,
               
            
                  —
               
               
                  като взе предвид член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение на комисията по околна среда, обществено здраве и безопасност на храните,
               
            
                  —
               
               
                  като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от своя Правилник за дейността, който срок изтече на 15 декември 2020 г.,
               
            
                  A.
               
               
                  като има предвид, че в Регламент (ЕО) № 853/2004 се определят специфични хигиенни правила за храните от животински произход за стопанските субекти в хранителната промишленост, и по-специално в приложение II към посочения регламент се определят изисквания относно идентификационната маркировка, която да се прилага от стопанските субекти в хранителната промишленост по отношение на някои продукти от животински произход, включително изисквания относно кодовете на страните, които да се използват от държавите членки и от трети държави;
               
            
                  Б.
               
               
                  като има предвид, че в съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, Регламент (ЕО) № 853/2004, както и основаните на него актове на Комисията, се прилагат спрямо и в Обединеното кралство по отношение на Северна Ирландия след края на преходния период; като има предвид, че поради тази причина е необходимо да се променят изискванията, определени в приложение II към посочения регламент относно идентификационната маркировка, която следва да се използва в Обединеното кралство по отношение на Северна Ирландия;
               
            
                  В.
               
               
                  като има предвид, че на 7 декември 2020 г. Комисията предаде на Парламента делегирания регламент, с което беше открит двумесечният период за контрол, през който Парламентът може да повдигне възражения срещу този делегиран регламент;
               
            
                  Г.
               
               
                  като има предвид, че с делегирания регламент се адаптира идентификационната маркировка, която да се прилага за продуктите от животински произход, произведени в Северна Ирландия;
               
            
                  Д.
               
               
                  като има предвид, че делегираният регламент следва да се прилага от 1 януари 2021 г., за да се гарантира, че мерките, предвидени в този регламент, са в сила след изтичането на преходния период, определен в Споразумението за оттегляне, на 31 декември 2020 г.;
               
            
               
                  1.
               
               
                  заявява, че не представя възражения срещу делегирания регламент;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  ОВ L 139, 30.4.2004 г., стр. 55.